PATVIRTINTA

Švenčionių rajono savivaldybės tarybos

2023 m. kovo 30 d. sprendimu Nr. T-40

**ŠVENČIONIŲ RAJONO SAVIVALDYBĖS VISUOMENĖS SVEIKATOS BIURO**

**2022 METŲ VEIKLOS ATASKAITA**

**I SKYRIUS**

**VADOVO ŽODIS**

Švenčionių rajono savivaldybės visuomenės sveikatos biuras (toliau - Biuras) - Švenčionių rajono savivaldybės tarybos 2008 m. balandžio 24 d. sprendimu Nr. T-79 ,,Dėl Švenčionių rajono savivaldybės visuomenės sveikatos biuro įsteigimo“ įsteigta biudžetinė įstaiga, juridinių asmenų registre įregistruota 2008 m. balandžio 30 d.

Įstaigos adresas: Strūnaičio g. 3, LT-18116 Švenčionys, kontaktinis telefonas (8 387) 20609, faksas (8 387) 20608, el. p. [svencionys.sveikata@gmail.com](mailto:svencionys.sveikata@gmail.com), įstaigos kodas 301700695.

**Biuro pagrindinis veiklos tikslas** – rūpintis Švenčionių rajono savivaldybės gyventojų sveikata, vykdyti rajono savivaldybės teritorijoje Lietuvos Respublikos įstatymais ir kitais teisės aktais reglamentuojamą savivaldybių visuomenės sveikatos priežiūrą, siekiant mažinti gyventojų sergamumą ir mirtingumą, gerinti gyvenimo kokybę, teikiant kokybiškas visuomenės sveikatos priežiūros paslaugas.

**Biuro misija:**

* stiprinti Švenčionių rajono savivaldybės gyventojų sveikatą, vykdyti ligų ir traumų prevenciją, mažinant sveikatai riziką keliančių veiksnių paplitimą bei kuriant sveikatai palankią aplinką;
* mažinti sveikatos netolygumus tarp skirtingų rajono gyventojų grupių, ypatingą dėmesį skiriant vaikų ir jaunimo sveikatos išsaugojimui ir stiprinimui;
* ugdyti rajono gyventojų atsakomybę už savo  ir aplinkinių sveikatą.

**Pagrindinės Biuro veiklos sritys:** visuomenės sveikatos stebėsena,vaikų ir moksleivių pirminė visuomenės sveikatos priežiūra,visuomenės sveikatos stiprinimas ir ugdymas, kita visuomenės sveikatos priežiūra, reglamentuota Lietuvos Respublikos teisės aktais.

**II SKYRIUS**

**ĮSTAIGOS FINANSAVIMAS**

Biuro finansiniai metai sutampa su kalendoriniais metais.

Vadovaujantis 2012 m. gegužės 2 d. Centralizuotos buhalterinės apskaitos tvarkymo sutartimi, Biuro buhalterinę apskaitą pagal pateiktus dokumentus vykdo Švenčionių rajono savivaldybės administracijos Biudžetinių įstaigų centralizuotos buhalterijos skyrius.

Pagrindiniai Biuro lėšų šaltiniai yra Valstybės biudžeto specialioji tikslinė dotacija, skiriama savivaldybių biudžetams, Sveikatos apsaugos ministerijos kuruojamoms valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti, savivaldybės biudžeto lėšos bei pajamos, gaunamos vykdant licencijuotą visuomenės sveikatos priežiūros veiklą, t. y. už teikiamas privalomojo sveikatos mokymo paslaugas (1 lentelė).

*1 lentelė*

|  |  |  |  |
| --- | --- | --- | --- |
| Valstybės biudžeto specialioji tikslinė dotacija – 223 400 EUR | Visuomenės sveikatos stiprinimo ir stebėsenos funkcijoms vykdyti – 177 700 EUR | darbo užmokesčiui | 157 413,05 EUR |
| socialiniam draudimui | 2 459,68 EUR |
| prekių ir paslaugų naudojimui | 17 827,27 EUR |
| Visuomenės psichikos sveikatos gerinimas – 45 700 EUR | prekių ir paslaugų naudojimui | 45 700,00 EUR |
| Pajamos už paslaugas – 1231,00 EUR | Privalomieji sveikatos mokymai | darbo užmokesčiui | - |
| socialiniam draudimui | - |
| prekių ir paslaugų naudojimui | 546,44 EUR |
| Švenčionių rajono savivaldybės visuomenės sveikatos rėmimo specialiosios programos vykdymas | Projektas ,,Būkime sveiki ir aktyvūs“ | prekių ir paslaugų naudojimui | 1 000,00 EUR |
| Švenčionių rajono savivaldybės narkomanijos prevencijos įgyvendinimo programa | prekių ir paslaugų naudojimui | 900,00 EUR |
| **Iš viso:** |  |  | **225 846,44 EUR** |

**III SKYRIUS**

**ORGANIZACINĖ STRUKTŪRA, DARBO UŽMOKESTIS, KVALIFIKACIJOS TOBULINIMAS**

Biuro organizacinė struktūra, etatų skaičius ir darbo užmokestis atsispindi 2 lentelėje.

*2 lentelė*

|  |  |  |  |  |  |
| --- | --- | --- | --- | --- | --- |
| **Pareigų pavadinimas** | **Etatų sk.** | **Pareiginės algos**  **pastoviosios dalies koeficientas** | **Pareiginė alga**  **(Eur)** | **Priemokos už papildomą darbą, premijos**  **(Eur)** | **Iš viso priskaičiuotas DU per 2022 m.**  **(Eur)** |
| Direktorius (iki 2022 m. birželio 6 d.) | 0,5 | 8,6 | 778,30 | 1540,91 | 8407,27 |
| Direktorius (nuo 2022 m. birželio 7d.) | 0,25 | 389,15 |
| Visuomenės sveikatos specialistas, vykdantis visuomenės sveikatos stebėseną | 1 | 6,5 | 1176,5 | 6526,47 | 20135,2 |
| Visuomenės sveikatos specialistas, vykdantis visuomenės sveikatos stiprinimą | 1 | 6,3 | 1140,3 | 4410,24 | 18365,16 |
| Visuomenės sveikatos specialistas, vykdantis visuomenės sveikatos stiprinimą (mokinių) | 1 | 6,3 | 1140,3 | 5893,36 | 19016,63 |
|  | 5 | 5,5-5,7 | 995,50 -1031,70 | 16122,85 | 75894,62 |
| Visuomenės sveikatos specialistai, vykdantys sveikatos priežiūrą mokyklos |
| Sveikatos priežiūros specialistas maitinimo organizavimui | 1 | 5,2 | 941,2 | 1800,76 | 12768,81 |
| **Viso iš SAM dotacijos lėšų** |  |  |  | **38000,69** | **156813,05** |
| **Viso SB lėšų** |  |  |  | **0** | **0** |
| **Viso ES lėšos** |  |  |  | 0 | **0** |
| **Viso iš pajamų už suteiktas paslaugas** |  |  |  | 0 | **0** |
| **IŠ VISO:** | **9,5** |  |  | **38000,69** | **156813,05** |

Siekiant užtikrinti kokybišką visuomenės sveikatos priežiūros paslaugų teikimą savivaldybės gyventojams, Biuro darbuotojai dalyvavo kvalifikacijos kėlimo mokymuose:

* nuotolinėje 4 val. mokslinėje - praktinėje konferencijoje ,,Detoksikacija ir toksinai maiste- poveikis organizmui, žarnynui ir psichologinei sveikatai“ (3 specialistai);
* 2-jų dienų mokymuose ,,Savižudybių intervencijos įgūdžių mokymai“, Švenčionyse (1 specialistė);
* nuotolinėje tarptautinėje konferencijoje ,,Priklausomybių konsultantai: iššūkiai ir gerosios patirtys“ (1 specialistė);
* 8 val. teoriniuose-praktiniuose mokymuose ,,Sveikos mitybos bei sveikatai palankaus maisto gaminimas, skirtuose savivaldybių visuomenės sveikatos biurų specialistams (10 specialistų);
* nuotoliniuose 48 val. mokymuose ,,Aktualūs privalomojo higienos įgūdžių mokymo klausimai“ (1 specialistė);
* 24 val. mokymuose ,,Sveikos mitybos bei sveikatai palankaus maisto gaminimas“, skirtuose mokyklų virėjams (1 specialistė).

**IV SKYRIUS**

**INFORMACIJA APIE ĮSTAIGOS TURTĄ IR JO BŪKLĘ**

Švenčionių rajono savivaldybės administracijos direktoriaus 2010 m. vasario 12 d. įsakymu Nr. A-87 „Dėl negyvenamųjų patalpų priskyrimo patikėjimo teise valdyti ir naudoti“ Biurui priskirtos patikėjimo teise valdyti ir naudoti savivaldybei nuosavybės teise priklausančios 107 kv. m. patalpos.

Biuro ilgalaikis turtas pagal grupes ataskaitinio laikotarpio pabaigoje pateikiamas 3 lentelėje.

*3 lentelė*

|  |  |  |  |
| --- | --- | --- | --- |
| **Ilgalaikis materialusis turtas** | **Įsigijimo savikaina (Eur)** | **Nusidėvėjimas (Eur)** | **Likutinė vertė (Eur)** |
| Transporto priemonės | 15002,32 | 15002,03 | 0,29 |
| Negyvenamieji pastatai | 122599,94 | 29779,13 | 92820,81 |
| Baldai | 2414,88 | 2414,30 | 0,58 |
| Kompiuterinė įranga | 7439,14 | 7437,11 | 2,03 |
| Kita biuro įranga | 5623,51 | 5620,90 | 2,61 |
| Nematerialusis turtas | 13624,87 | 13212,90 | 411,97 |
| Kitas ilgalaikis turtas | 385,20 | 384,91 | 0,29 |
| Kompiuterinė įranga pagal panaudos sutartį | 9160,91 |  | 9160,91 |
| **Viso:** | **176250,77** | **73851,28** | **102399,49** |

**V SKYRIUS**

**BIURO PARENGTOS VEIKLOS ATASKAITOS, INFORMACIJA**

1. Sveikatos apsaugos ministerijos kuruojamų valstybinių (valstybės perduotų savivaldybėms) visuomenės sveikatos priežiūros funkcijų vykdymo ataskaita už 2022 m. I pusmetį ir už metus (SAM, 6 priedas).

2. Ankstyvosios intervencijos vykdymo ataskaita (už metus Narkotiku tabako ir alkoholio departamentui).

3. Bazinių savižudybių prevencijos mokymų savivaldybių gyventojams ataskaita (už metus Valstybiniam psichikos sveikatos centrui).

4. Psichologinės gerovės ir psichikos sveikatos stiprinimo paslaugų teikimo savivaldybėse organizavimo ataskaita (už metus Valstybiniam psichikos sveikatos centrui).

5. Darbuotojų kompetencijos psichikos sveikatos srityje didinimo mokymų savivaldybėje organizavimo ataskaita (už metus Valstybiniam psichikos sveikatos centrui).

6. Mokyklų darbuotojų kompetencijos psichikos sveikatos srityje didinimo mokymų savivaldybėje organizavimo ataskaita (už metus Valstybiniam psichikos sveikatos centrui).

7. Širdies ir kraujagyslių ligų ir cukrinio diabeto ( rizikos grupių asmenų sveikatos stiprinimas ir šių ligų prevencijos programos ataskaita (už metus Higienos institutui).

8. Sveikatos ugdymo ir mokymo 2022 m. I - IV ketvirčių ataskaitos Nr. 41-1-*sveikata (Higienos institutui)*.

9. 2021 m. personalo ataskaita (HI Sveikatos informacijos centras).

10. Viešųjų pirkimų ataskaita (Viešųjų pirkimų tarnyba).

11. Švenčionių rajono savivaldybės visuomenės sveikatos biuro 2021 m. veiklos ataskaita.

12. Švenčionių rajono savivaldybės visuomenės sveikatos biuro 2021 m. stebėsenos ataskaita.

**VI SKYRIUS**

**BENDRADARBIAVIMAS**

Nuo įstaigos veiklos pradžios pasirašytos 66 bendradarbiavimo sutartys su socialiniais partneriais, bendruomenėmis, ugdymo įstaigomis. Per 2022 m. pasirašyta 4 naujos sutartys.

Atsižvelgiant į faktą, kad visuomenės sveikatos priežiūros paslaugos bent iš dalies yra įvairių įstaigų ir organizacijų veiklos dalis, siekiama tiek su rajono savivaldybės teritorijoje, tiek už jos ribų esančiomis įstaigomis, plėtoti bendradarbiavimą sveikos gyvensenos ugdymo veikloje. Vykdant sveikatinimo veiklas rajone bendradarbiaujama su Švenčionių rajono sporto centru, Švenčionių r. socialinių paslaugų centru, rajono bendrojo ugdymo, kultūros įstaigomis, rajono seniūnijomis. Vykdant tikslines sveikatą stiprinančias programas bendradarbiaujama su Švenčionių rajono savivaldybės teritorijoje esančiomis viešosiomis ir privačiomis asmens sveikatos priežiūros įstaigomis.

**VII SKYRIUS**

**VISUOMENĖS SVEIKATOS PRIEŽIŪROS FUNKCIJŲ ĮGYVENDINIMAS SAVIVALDYBĖJE**

Visuomenės sveikatos biuras 2022 m. vykdė Sveikatos apsaugos ministerijos kuruojamas valstybines (valstybės perduotas savivaldybėms) visuomenės sveikatos priežiūros funkcijas: mokinių visuomenės sveikatos priežiūrą, visuomenės sveikatos stiprinimą ir visuomenės sveikatos stebėseną.

**SVEIKATOS PRIEŽIŪRA ŠVENČIONIŲ RAJONO SAVIVALDYBĖS MOKYKLOSE**

Sveikatos priežiūrą mokyklose vykdo 6 visuomenės sveikatos specialistės, vykdančios sveikatos priežiūrą mokyklose (toliau – VSS), jų darbą koordinuoja visuomenės sveikatos specialistė, vykdanti visuomenės sveikatos stiprinimą (mokinių).

Esant poreikiui mokiniams nuotoliniu būdu paskaitas skaitė kviestiniai lektoriai, Biuro visuomenės sveikatos specialistai, vykdantys visuomenės sveikatos stiprinimą.

Be pirmosios pagalbos teikimo, konsultacijų ir sveikatos ugdymo visuomenės sveikatos specialistai vykdantys sveikatos priežiūrą mokyklose, vykdė ir kitas teisės aktais numatytas funkcijas, užtikrino Biuro direktoriaus įsakymais patvirtintos privalomos dokumentacijos pateikimą. Pagal mokinių maitinimo tvarką bendrojo ugdymo mokyklose, vykdė maitinimo organizavimo priežiūrą. Vieną kartą per savaitę buvo tikrinama , ar maitinimas buvo organizuotas pagal mokyklos steigėjo ar jo įgalioto asmens patvirtintus perspektyvinius valgiaraščius ir užkandžių asortimento sąrašus. Mokinių maitinimo organizavimo tvarką prižiūrintis specialistas kartą per savaitę pildė „Valgiaraščio ir mokinių maitinimo atitikties“ žurnalą (pagal 2022 m. gruodžio 19 d. įsakymu Nr. V-30 patvirtintą tvarkos aprašą- vieną kartą per dvi savaites). VSS iš vaikų visuomenės sveikatos stebėsenos informacinės sistemos rinko, analizavo duomenis apie kasmetinius mokinių sveikatos profilaktinius patikrinimus, apibendrintą informaciją pateikė mokyklos bendruomenei Ši sistema Biurui bendradarbiaujant su Higienos institutu, įdiegta 2016 m. rudenį.

Visuomenės sveikatos priežiūros specialistai vykdė užkrečiamųjų ligų epidemiologinę priežiūrą. Gavus tėvų sutikimą, buvo atliekami mokinių higieninės švaros patikrinimai, 2022 m. iš viso patikrinti 2375 mokiniai, sausio- balandžio vykdė COVID-19 ligos profilaktikos priemonių įgyvendinimą ugdymo įstaigose (profilaktiškai pratestuota 29000 ugdymo įstaigų bendruomenių asmenų, paimta 795 aplinkos paviršių ėminių, ištirta 918 patvirtintų ligos atvejų). Dvi VSS dirbo koordinatorėmis mobiliuose punktuose Švenčionyse ir Pabradėje.

Ataskaitiniais metais VSS organizavo1853 sveikatos ugdymo renginius: paskaitas, pamokas, konsultacijas, pokalbius, diskusijas praktinius užsiėmimus, akcijas. Šiuose renginiuose dalyvavo 1798 ikimokyklinio amžiaus vaikai, 5288 mokiniai, 554 pedagogai, 22 socialiniai darbuotojai ir 63 kiti ugdymo įstaigų darbuotojai, vaikų tėveliai, buvo paruošta ir išplatinta 17 pavadinimų 534 vnt. atmintinių, 154 stendai ir plakatai. Ataskaitiniais metais iš projekto ,, Vaikų ir jaunimo psichikos sveikatos stiprinimas ir paslaugų prieinamumo gerinimas Švenčionių rajono ugdymo įstaigose“ VSS buvo nupirkta daug mokomųjų priemonių psichikos sveikatos stiprinimo renginiams vesti. Šios priemonės labai pagyvina vedamus renginius, per pertraukas sveikatos kabinetuose atsipalaiduoti, pagerinti savijautą.

**VISUOMENĖS SVEIKATOS STIPRINIMAS**

Visuomenės sveikatos stiprinimo priemones Biure vykdė visuomenės sveikatos specialistės, vykdančios visuomenės sveikatos stiprinimą, visuomenės sveikatos specialistė, vykdanti visuomenės sveikatos stebėseną.

2022 m. Biuras veiklą vykdė įvairiose sveikatos stiprinimo srityse:

**Neinfekcinių ligų profilaktika.** Savižudybių prevencijai Biuras kovo mėn. Švenčionyse organizavo 2-jų dienų ASIST mokymus, kuriuos vedė savižudybių prevencijos mokytojų asociacijos lektoriai. Balandžio mėn. įvyko virtuali pamoka Pabradės ,,Ryto“ gimnazijos abiturientams ,,Streso valdymas prieš egzaminus“, ją vedė psichologas Evaldas Karmaza. Ataskaitiniais metais kūno masės analizės konsultacijas gavo 171 asmuo. Gegužės, spalio mėn. Pabradės, Švenčionėlių ir Švenčionių gyventojai turėjo galimybę susitikti su lektorė, švietimo ir verslo konsultantė, nepriklausoma žurnalistė Lidija Laurinčiukiene, kuri pravedė 4 paskaitas psichikos sveikatos stiprinimo tema. Nuo sausio mėn. rajono gyventojai gavo nemokamas psichologo konsultacijas, jas vedė psichoterapeutės Svetlana Maliuševskienė ir Goda Andriukonienė. Suteikta 414 individualios ir 34 grupinės konsultacijos. Šią paslaugą gavo 739 rajono gyventojai. Švenčionių profesinio rengimo pedagogai, Nijolės Genytės socialinės globos namų specialistai dalyvavo psichikos sveikatos kompetencijų didinimo mokymuose. Šiuos mokymus vedė UAB Verslo aljansas ir VšĮ Arvydo švietimo ir mokymo centro lektoriai.

Biuro specialistė R. Kiškėnienė pravedė nuotolinį pranešimą „Rajono vaikų psichinės sveikatos būklė“, rajono ugdymo įstaigų vadovams. Rugsėjo mėn. Biuro kolektyvas dalyvavo ,,Rudens kermošiuje “, jo metu įstaigos palapinėje apsilankę asmenys turėjo galimybę pasimatuoti antsvorį įmituojančią liemenę, atlikti kūno masės analizę, plaučių tūrio matavimus, pasimokyti, kaip dirbti su defibriliatoriumi, prisiminti pirmos pagalbos įgūdžius, sudalyvauti loterijoje, sužinoti apie valstybės finansuojamas prevencines programas Buvo vykdoma Širdies ir kraujagyslių ligų ir cukrinio diabeto rizikos grupių asmenų sveikatos stiprinimo programa, kurios metu vyko susitikimai su kardiologe Asta Grigaliūnienė, diatologe Rūta Petereit, Šią programą pradėjo 17 asmenų. Pasaulinei diabeto dienai paminėti lapkričio mėn. VSB patalpose vyko ,,Pasitikrink gliukozės kiekį kraujyje“ akcija. Gruodžio mėn. VSB buvo pravestos 3 ,, Žvakių liejimo edukacijos“, skirtos psichinės sveikatos stiprinimui.

2022 m. neinfekcinių ligų profilaktikos tema skirtuose renginiuose dalyvavo 1906 asmenys. Šia tema ataskaitiniais metais publikuota 26 straipsniai, 500 vnt. lankstinukų, onkologinių ligų ir psichikos sveikatos stiprinimo temomis.

**Užkrečiamų ligų prevencija ir asmens higiena.** Lapkričio mėn. minint supratimo apie antibiotikus savaitę Biuro specialistai Pašaminės, Strūnaičio bibliotekose pravedė paskaitas ,,Užkrečiamos ligos, antibiotikai“. Balandžio mėn. Pabradės, Švenčionių ir Švenčionėlių gyventojams buvo organizuotos 3 paskaitos ,,Burnos higiena, burnos ertmės ligų profilaktika“, kurias vedė burnos higienistė Edita Teteriukovė. Spalio mėn. buvo pravestas nuotolinis pokalbis ,, Asmens higiena“ su Nijolės Genytės socialinės globos namų gyventojais.

Užkrečiamųjų ligų profilaktikos ir asmens higienos temomis publikuoti 29 straipsniai.

Sausio-balandžio Biuro specialistai vykdė šias COVID-19 ligos suvaldymo ir prevencijos veiklas:

* teikė konsultacijas saviizoliacijos, testavimosi pagal algoritmą, klausimais;
* darbas Švenčionių ir Pabradės mobiliuosiuose punktuose;
* greitųjų antigenų testų ir aplinkos paviršių ėminių užsakymas ir apskaita;
* aplinkos paviršių ėminių atlikimas;
* patvirtintų COVID-19 ligos atvejų tyrimas ir jų užbaigimas JUVARES informacinėje sistemoje.

#### Sveikos mitybos propagavimas. Birželio mėn. Biure buvo pravestas praktinis užsiėmimais ,,Gaminimo menas su Aiste Švetkauske“. Biuras padėjo pravesti 4 ,,Sveikatai palankios mitybos mokymus, skirtus Biurų specialistams, pedagogams, mokyklose dirbantiems virėjams.

#### Šiai temai skirtuose renginiuose 2022 m. dalyvavo 45 asmenys, publikuoti 6 straipsniai.

**Psichoaktyvių medžiagų vartojimo prevencija**. Vykdant Švenčionių rajono savivaldybės Narkomanijos prevencijos programą, organizuotos 4 nuotolinės pamokos Švenčionių Zigmo Žemaičio gimnazijos 5-7, 8-12 kl. ir Švenčionėlių Karaliaus Mindaugo gimnazijos 5-6, 7-8 kl. mokiniams ,, Grėsmės ir pavojai elektroninių cigarečių ir psichoaktyvių medžiagų vartotojams. Jų plitimas, grėsmės, atpažinimas ir vartojimo prevencija“ ir viena nuotolinė paskaita Švenčionių Zigmo Žemaičio gimnazijos mokinių tėvams. Šiuos renginius vedė lektorius Darius Joneikis. Švenčionių, Švenčionėlių ir Pabradės miestuose po 4 val. per savaitę vyko priklausomybių konsultanto paslaugos. 2022 m. buvo suteiktos 320 konsultacijų , jas gavo 73 unikalūs dalyviai. Konsultacijas vedė priklausomybių konsultantai Jūratė Tomašauskienė ir Olegas Kovalevskis.

Psichoaktyvių medžiagų vartojimo prevencijos tema publikuoti 5 straipsniai.

**Sužalojimų ir traumų prevencija.** Ataskaitiniais metais Biuro specialistė pravedė pamoką ,,Saugi vasara“ ir praktinį pirmos pagalbos užsiėmimą mokiniams. Viešoji įstaiga ,,Svarbus žingsnis“ rajono gyventojams pravedė 3 val. pirmos pagalbos 2 mokymus. Liepos-rugpjūčio mėn. vyko pirmos pagalbos praktiniai užsiėmimai rajono paplūdimiuose. Spalio –lapkričio mėn. buvo vykdoma kasmetinė akcija ,,Būk matomas tamsoje”, jos metu rajono gyventojams išdalinta 200 vnt., Biuro specialistai šios akcijos metu buvo nuvykę į Adutiškio miestelį.

Sužalojimų ir traumų prevencijos temoms skirtuose renginiuose 2022 m. dalyvavo 310 asmenų, šia tema publikuota 12 straipsnių,

**Lytiškumo ugdymas, AIDS ir lytiškai plintančių ligų prevencija.** 2022 m. balandžio mėn. Pabradės ,,Ryto“ ir ,,Žeimenos“ gimnazijų 7-8 kl. mergaitėms pravestos 4 pamokos, ,,Mergaitė, mergina, moteris“ jas vedė psichologė Justina Zelionkaitė Dambrauskienė.

Šia tema buvo publikuoti 7 straipsniai.

**Fizinio aktyvumo skatinimo užsiėmimai.** Švenčionėliuose, Švenčionyse, pravestos 110 laikysenos koregavimo mankštų, kurias vedė kineziterapeutė Diana Nalivaikė. Pravesta 23 šiaurietiško ėjimo užsiėmimų Ataskaitiniais metais buvo toliau vykdoma vyresnio amžiaus žmonių (65 metų ir daugiau) fizinio aktyvumo skatinimo programa. Gegužės mėn. Švenčionių miesto parke vyko renginys ,,Aktyvuokis“ skirtas **Judėjimo sveikatos labui dienai paminėti. Spalio mėn. Biuro specialistės Švenčionių l/d auklėtiniams ir mokytojams pravedė linksmąją mankštą ir šiaurietiško ėjimo pamoką. Fizinio aktyvumo renginiuose dalyvavo Pabradės, Švenčionių ir Švenčionėlių trečio amžiaus universiteto dalyviai, kaimo vietovių gyventojai, Švenčionėlių Vaikų dienos centro auklėtiniai.**

Fizinio aktyvumo skatinimo renginiuose 2022 m. dalyvavo 3313 asmenų. Šia tema publikuoti 8 straipsniai.

Iš viso per 2022 m. Biuras organizavo 1129 sveikatos ugdymo, mokymo renginius: paskaitas, konsultacijas, praktinius užsiėmimus, akcijas, seminarus, kuriuose dalyvavo 6533 rajono gyventojai iš kurių 484 - kaimo gyventojai, 106 ikimokyklinio amžiaus vaikai,746 mokyklinio amžiaus vaikai, 399 senjorai, 41 pedagogas, 33 socialiniai darbuotojai, 15 valstybės ir savivaldybės įstaigų darbuotojai, 5 nevyriausybinių organizacijų darbuotojai, 90 pacientų, 5497 kitų tikslinių grupių asmenys.. Publikuoti 142 straipsniai, informaciniai pranešimai, paruošta ir išplatinta 4 pavadinimų/600 vnt. atmintinių, plakatų.

**VISUOMENĖS SVEIKATOS STEBĖSENA**

Visuomenės sveikatos stebėsena 2022 m. Švenčionių rajono savivaldybėje buvo vykdoma vadovaujantis Lietuvos Respublikos sveikatos apsaugos ministro 2003 m. rugpjūčio 11 d. įsakymu Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“, taip pat pagrindiniu visuomenės sveikatos stebėsenos savivaldybėje dokumentu – Lietuvos sveikatos 2014–2025 metų programa (toliau – LSP). Remiantis LSP buvo rengiama Švenčionių rajono savivaldybės visuomenės sveikatos stebėsenos 2021 metų ataskaita.

Vykdant visuomenės sveikatos stebėseną 2022 m. buvo siekiama gauti išsamią informaciją apie Švenčionių rajono bendruomenės sveikatos būklę, veiksnius, darančius įtaką visuomenės sveikatai, kitus visuomenės sveikatos rodiklius, į kuriuos atsižvelgiant planuojamos ir įgyvendinamos būsimos visuomenės sveikatos stiprinimo priemones. Savivaldybės stebėtų visuomenės sveikatos stebėsenos rodiklių skaičius 51. Ataskaitiniais metų II-III ket. buvo vykdomas ,,Suaugusiųjų gyvensenos tyrimas“, planuotas respondentų skaičius (418) - pasiektas, gauti rezultatai išanalizuoti ir informacija pateikta Biuro tinklapyje.

**VIII SKYRIUS**

**PROJEKTO „VAIKŲ IR JAUNIMO PSICHINĖS SVEIKATOS STIPRINIMAS BEI PASLAUGŲ PRIEINAMUMO GERINIMAS ŠVENČIONIŲ RAJONO UGDYMO ĮSTAIGOSE“ ĮGYVENDINIMAS**

Biuras kartu su Švenčionių rajono savivaldybės administracija 2022 m. vykdė 2014–2021 m. Europos ekonominės erdvės finansinio mechanizmo, Lietuvos Respublikos valstybės biudžeto ir Švenčionių rajono savivaldybės biudžeto lėšomis finansuojamą projektą „Vaikų ir jaunimo psichinės sveikatos stiprinimas bei paslaugų prieinamumo gerinimas Švenčionių rajono ugdymo įstaigose“ (NR. LT03-2-SAM-K01-014) (toliau – projektas).

Projekto lėšomis Pabradės ,,Ryto‘ gimnazijos ir Švenčionių l/d ,,Gandriukas“ sveikatos kabinetuose atlikti paprasti remonto darbai, projekte dalyvaujančios ugdymo įstaigos aprūpintos naujais baldais, kompiuterine įranga, muzikiniais centrais, svarstyklėmis su ūgio matuoklėmis ir kitomis mokymo priemonėmis, skirtomis įvairaus amžiaus grupės vaikų emocinei, intelektinei būklei, psichikos sveikatai gerinti bei stiprinti.  Šios priemonės nuo rugsėjo mėn. naudojamos mokyklose vykstančių renginių, skirtų psichikos sveikatos gerinimui, metu.

**IX SKYRIUS**

**ŠVENČIONIŲ RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PROJEKTAS ,,BŪKIME SVEIKI IR AKTYVŪS“**

Ataskaitiniais metais Biuras įvykdė šias priemones:

1. Organizuota paskaita – praktinis užsiėmimas sveikos mitybos tema;

2. Pravestos 8 laikysenos koregavimo ir kraujotakos gerinimo mankštos Švenčionyse ir Švenčionėliuose.

Kiekvienam suaugusiam buvo atlikta kūno masės analizė ir suteikta sveikos gyvensenos konsultacija.

**X SKYRIUS**

**MAITINIMO ORGANIZAVIMO KOORDINAVIMAS RAJONO IKIMOKYKLINIO UGDYMO ĮSTAIGOSE**

Nuo 2018 m. liepos 5 d. Biure dirba sveikatos priežiūros specialistas maitinimo organizavimui. Pagrindinis specialisto darbo tikslas - maitinimo organizavimo koordinavimas visose rajono ikimokyklinio ugdymo įstaigose. Specialistas elektroninės programos „Dietinis maitinimas“ pagalba rengia patiekalų kalkuliacines, technologines, kaloringumo korteles, taip pat perspektyvinius, dienos valgiaraščius, esant poreikiui rengia valgiaraščius su pritaikytu maitinimu. Iš viso sudaryti 1245 valgiaraščiai, 5 valgiaraščiai su pritaikytu maitinimu ir 6 perspektyviniai valgiaraščiai.

**XI SKYRIUS**

**PRIVALOMOJO SVEIKATOS MOKYMO PASLAUGOS**

Nuo 2011 m. Biuras vykdo licencijuotą visuomenės sveikatos priežiūros veiklą – rajono gyventojams teikia privalomojo sveikatos mokymo paslaugas.

2022 m. vykdant privalomuosius sveikatos mokymus, apmokyti 147 asmenų. Iš jų:

1. Privalomasis higienos įgūdžių mokymas - 147 asmenys;
2. Privalomasis pirmos pagalbos mokymas – nebuvo vykdomas;
3. Privalomasis mokymas apie alkoholio ir narkotikų žalą žmogaus sveikatai - nebuvo vykdomas.

2022 m. vykdant licencijuotą visuomenės sveikatos priežiūros veiklą, gautos lėšos 1 231 Eur.

**XII SKYRIUS**

**PROBLEMOS, SU KURIOMIS SUSIDURIAMA BIURO VEIKLOJE**

* Didžiausios problemos, su kuriomis susiduriama biuro veikloje, yra mažas moksleivių skaičius kai kuriose ugdymosi įstaigose. Dėl šios priežasties visuomenės sveikatos specialistai, vykdantys moksleivių sveikatos priežiūrą ugdymo įstaigose, dirba keliose vietose.
* Susiduriama su rajono gyventojų pasyvumu rūpinantis savo sveikata, todėl sunku sukviesti į Biuro organizuojamus renginius, pasiekti tikslines gyventojų grupes.
* Lėšų trūkumas įgyvendinat ir plėtojant vykdomas veiklas;

**XIII SKYRIUS**

**VEIKLOS TOBULINIMO PERSPEKTYVOS**

Siekiant efektyvesnių Biuro veiklos rezultatų ir tarpsektorinio bendradarbiavimo, planuojamos artimiausios veiklos tobulinimo perspektyvos:

* toliau plėtoti suaugusiųjų sveikatos ugdymą rajono seniūnijose ir bendruomenėse;
* toliau domėtis inovacijomis bei kelti specialistų kvalifikaciją visuomenės sveikatos srityje;
* ieškoti papildomo finansavimo šaltinių (veiklų įgyvendinimui) teikiant projektines paraiškas.

##### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_